b'\n_START_ARTICLE_\n\'n crugu bradului\n_START_SECTION_\nO albumu\n_START_PARAGRAPH_\n\'n crugu bradului je konceptualan album te svaka pjesma na njemu predstavlja jedno godi\xc5\xa1nje doba. _NEWLINE_Album je izvorno bio objavljen u digibook ina\xc4\x8dici koju su samostalno izradili \xc4\x8dlanovi sastava te je ta verzija albuma bila ograni\xc4\x8dena na svega 3000 primjeraka. Album je kasnije bio reizdan u regularnoj CD ina\xc4\x8dici.\n_START_SECTION_\nRecenzije\n_START_PARAGRAPH_\nEduardo Rivadavia, glazbeni kriti\xc4\x8dar sa stranice AllMusic, dodijelio je albumu \xc4\x8detiri od pet zvijezdica te je komentirao: "Rumunjska black metal grupa Negur\xc4\x83 Bunget izvodi autenti\xc4\x8dni vampirski black metal! Razme\xc4\x87u\xc4\x87i se samo \xc4\x8detirima skladbama koje simboli\xc4\x8dno prikazuju \xc4\x8detiri godi\xc5\xa1nja doba i od kojih svaka traje vi\xc5\xa1e od 12 minuta, \xc4\x8detvrti album sastava \'n crugu bradului uvjerljivo spaja atmosferi\xc4\x8dne [i] ambijentalne glazbene prijelaze sa sveop\xc4\x87om agresivno\xc5\xa1\xc4\x87u black metala. Jednako je fascinantan strmoglavi uron skupine u rumunjsku kulturu, folklor i legende, \xc5\xa1to rezultira slo\xc5\xbeenom vizijom transilvanijske spritualnosti koju nazivaju \'Zsalamolkxisa\'. Ovaj ambiciozni uradak, koji je veli\xc4\x8danstveno izlo\xc5\xbeen u [...] \xc4\x8detiri vi\xc5\xa1eslojna stavka, ponudit \xc4\x87e sate otkrivenja i prou\xc4\x8davanja diskriminiraju\xc4\x87em slu\xc5\xa1atelju ekstremnog metala. Drugim rije\xc4\x8dima, ovo nije album za amatere, ve\xc4\x87 za vrlo posve\xc4\x87ene obo\xc5\xbeavatelje metala [...]. Za te obo\xc5\xbeavatelje potpuna posve\xc4\x87enost Negure Bunget svakom djeli\xc4\x87u svojeg uratka \xc4\x8dini ovaj album jo\xc5\xa1 zanimljivijim za istra\xc5\xbeivanje."'